wannaphong/clean_thaiwikipedia huggingface dataset:
# ฉงเชิ่งซี่ซานถ่า
ฉงเชิ่งซี่ซานถ่า  เป็นหมู่เจดีย์สามองค์ที่หน้าตาเหมือนกัน จัดเรียงกันเป็นรูปสามเหลี่ยมด้านเท่า ตั้งอยู่ใกล้กับเมืองเก่าต้าหลี่ในมณฑลยูนนาน ประเทศจีน มีอายุเก่าแก่ย้อนไปได้ถึงอาณาจักรหนานเจ้าและต้าหลี่ในศตวรรษที่ 9-10 เจดีย์สามองค์สร้างขึ้นจากอิฐและเคลือบด้วยดินเหนียวสีขาว และสามารถมองเห็นได้จากเมืองเก่าต้าหลี่ ทำให้สามเจดีย์นี้เป็นจุดหมายตาของเมือง

เจดีย์องค์หลัก เจดีย์เชียนสุน  ว่ากันว่าสร้างขึ้นระหว่างปี 823-840Qianxun Pagoda at Chongsheng Temple in Dali of Yunnan Province . From China.org.cn. Retrieved on 2008-02-11. โดยกษัตริย์ช่วน เฟิงยู่ (Quan Fengyou; 劝丰佑) แห่งอาณาจักรหนานเจ้า มีความสูง 69.6 เมตร และเป็นหนึ่งในเจดีย์ที่สูงที่สุดในประวัติศาสตร์ของจีนThree Pagodas. From TravelChinaGuide.com. Retrieved on 2008-02-12. มีลักษณะแปลนพื้นเป็นรูปสี่เหลี่ยมจัตุรัสและมีความสูงสิบหกชั้น เชื่อว่าผู้ออกแบบเจดีย์มาจากฉางอาน (ปัจจุบันคือซีอาน) ราชธานีของถัง และที่ตั้งของเจดีย์ห่านป่าน้อยซึ่งมีนูปแบบคล้ายกันกับเจดีย์นี้ แต่มีอายุเก่าแก่กว่านับร้อยปี เจดีย์เคียงอีกสององค์สร้างขึ้นในราวร้อยปีให้หลัง ประกบสองข้างขอบเจดีย์กลาง และมีความสูง 42.19 เมนร มีลักษณะแปลนพื้นเป็นรูปแปดเหลี่ยม และสูงสิบชั้น 

ในระหว่างการบูรณะเจดีย์เชียนสุนปี 1979 มีการพบแผ่นทองสัมฤทธิ์ซึ่งจารึกปีบูรณะครั้งก่อนไว้ ได้แก่ ปี 1000, 1142 และ 1145
# บอย ฟอร์ เรนท์
ผู้ชายให้เช่า  เป็นละครโทรทัศน์ไทยปี 2562 นำแสดงโดย ศนันธฉัตร ธนพัฒน์พิศาล, สรัลชนา อภิสมัยมงคล, ธนัชชัย วิจิตรวงศ์ทอง และ ฐานัฐพ์ โล่ห์คุณสมบัติ

กำกับโดย เอกสิทธิ์ ตระกูลเกษมสุข และอำนวยการผลิตโดยจีเอ็มเอ็มทีวี ร่วมกับเก้ง กวาง แก๊ง ละครเรื่องนี้เป็น 1 ใน 13 ละครโทรทัศน์ประจำปี 2562 ที่จีเอ็มเอ็มทีวีเปิดตัวในงาน Wonder Th13teen เมื่อวันที่ 5 พฤศจิกายน 2561 ออกอากาศตอนแรกทางช่องวัน 31 และไลน์ทีวี เมื่อวันที่ 10 พฤษภาคม 2562 ออกอากาศวันศุกร์ เวลา 21:45 น. (เวลามาตรฐานไทย) (เดิมเวลา 22:00 น. สำหรับตอนแรก) และ 23:00 น. (เวลามาตรฐานไทย) ตามลำดับ ซีรีส์เรื่องนี้จบลงเมื่อ 2 สิงหาคม 2562
# กองกำลังสนับสนุนทางยุทธศาสตร์กองทัพปลดปล่อยประชาชน
กองกำลังสนับสนุนทางยุทธศาสตร์กองทัพปลดปล่อยประชาชน (PLASSF;) เป็นกองกำลังการสงครามทางอวกาศ ไซเบอร์ การเมือง และอิเล็กทรอนิกส์ และเป็นเหล่าทัพ ที่ 5 ของกองทัพปลดปล่อยประชาชนPLA Aerospace Power: A Primer on Trends in China's Military Air, Space, and Missile Forces  Air UniversityPLA Strategic Support Force: The 'Information Umbrella' for China's Military The Diplomat 1 April 2017The Strategic Support Force: Update and Overview Jamestown Foundation China Brief Volume: 16 Issue: 19 สถาปนาขึ้นในเดือนธันวาคม พ.ศ. 2558 โดยเป็นส่วนหนึ่งของการปฏิรูปกองทัพจีนระยะแรก"China Takes Bold Steps Toward Military Reform" (11 January 2016)

โดยมีวัตถุประสงค์เพื่อปรับปรุงความสามารถของกองทัพในการต่อสู้กับสิ่งที่จีนเรียกว่า "สงครามสารสนเทศ"  และเพิ่มขีดความสามารถในการแสดงอำนาจของกองทัพปลดปล่อยประชาชนในอวกาศและปริภูมิไซเบอร์ กองกําลังใหม่นี้ถูกอ้างว่าได้รับการออกแบบมาเพื่อมุ่งทําลายอุปสรรคของการแบ่งปันข่าวกรองและการประสานงานในหน่วยงานต่าง ๆ ของแต่ละเหล่าทัพ

 หน้าที่ ภารกิจ และบทบาท 

 ประวัติ 

 โครงสร้าง 

 ชั้นยศ
# จตุรมิตรสามัคคี ครั้งที่ 30
การแข่งขันฟุตบอลจตุรมิตรสามัคคี ครั้งที่ 30 เป็นการแข่งขันฟุตบอลประเพณี ประกอบไปด้วยโรงเรียนอัสสัมชัญ โรงเรียนกรุงเทพคริสเตียนวิทยาลัย โรงเรียนสวนกุหลาบวิทยาลัยและโรงเรียนเทพศิรินทร์ที่รับหน้าที่เป็นเจ้าภาพ แข่งขันระหว่างวันที่ 11 พฤศจิกายน ถึง 18 พฤศจิกายน พ.ศ. 2566 ที่สนามศุภชลาศัยhttps://www.siamsport.co.th/football-thailand/th-other/35121/

การแข่งขันครั้งที่ 30 เดิมได้กำหนดไว้ในวันที่ 13, 15, 17 และ 20 พฤศจิกายน 2564 ภายใต้ชื่องานตามแนวคิด “สร้างความดีสู่วิถีชีวิตใหม่” https://www.facebook.com/Jaturamitr_Official-100430682174304 แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยยังคงอยู่ในสภาวการณ์ที่น่าเป็นห่วง คณะกรรมการจัดการแข่งขันจึงมีมติเลื่อนการแข่งขันไปเป็นปี พ.ศ. 2565 https://www.facebook.com/100430682174304/photos/a.145893777627994/145893744294664  ต่อมามีการกำหนดการจัดการแข่งขันในวันที่ 12,14,16,19 พฤศจิกายน 2565 และต่อมาได้เลื่อนการแข่งขันอีกครั้งไปเป็นปีการศึกษา 2566 https://web.facebook.com/100430682174304/photos/a.145893777627994/396770792540290

 ผลการแข่งขัน 

 รอบแรก 
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1 สวนกุหลาบวิทยาลัย  3  3  0  0  6  1  +5  9 2 กรุงเทพคริสเตียนวิทยาลัย  3  1  1  1  3  2  +1  4 3 เทพศิรินทร์  3  1  1  1  4  5  -1  4 4 อัสสัมชัญ  3  0  0  3  3  8  -5  0

 ชิงอันดับที่ 3 

 ชิงชนะเลิศ 

 รางวัลนักกีฬาดีเด่นแต่ละทีม 
 โรงเรียน นักฟุตบอล กรุงเทพคริสเตียน วรากร ทรายหล้า "วีชัน อินอร่าม-กวิน พิทักษ์สาลี" คว้า MVP-สรุปรางวัล ฟุตบอลจตุรมิตร ครั้งที่ 30จาก เดลินิวส์ เทพศิรินทร์ ธันวา หงษ์เวียงจันทน์ สวนกุหลาบ กีรติ คำแบ่ง อัสสัมชัญ ปณิธิ เสนาภักดี

 รางวัลแฟร์เพลย์ 
 อัสสัมชัญ

 ข้อวิจารณ์ 
 การยกเลิกบังคับแปรอักษร
# คริสตจักรออร์ทอดอกซ์ซีเรียมลังกระ
คริสตจักรออร์ทอดอกซ์ซีเรียมลังกระ (MOSC) หรือรู้จักในชื่อ คริสตจักรออร์ทอดอกซ์อินเดีย (IOC) หรือ คริสตจักรมลังกระ  เป็นคริสตจักรออโตเซฟาลัส ออร์ทอดอกซ์โอเรียนทอล ที่มีศูนย์กลางอยู่ที่เทวโลกัมใกล้กับเมืองโกฏฏยัม ประเทศอินเดีย ตามธรรมเนียมเชื่อว่าคริสตจักรสืบทอดมาจากนักบุญทอมัสอัครทูต ในศตวรรษที่ 1The Encyclopedia of Christianity, Volume 5 by Erwin Fahlbusch. Wm. B. Eerdmans Publishing – 2008. p. 285. . คริสตจักรนี้ยึดจารีตมลังกระ ซึ่งเป็นจารีตเวสต์ซีเรียแบบอินเดีย

คริสตัจกร MOSC สืบทอดมาจากคริสตจักรมัลงกระ กระนั้นในปี 1909 ถึง 1912 ความแตกร้าวของอัครบิดรอันติออคแห่งออร์ทอดอกซ์ซีเรียทำให้เกิดคริสตจักร MOSC และ คริสต์ซีเรียยาคอบ (JSCC) ซึ่งมีความเหลื่อมซ้อนกันอยู่ นับตั้งแต่ปี 1912 MOSC มีคาทอลิเกตโดยมีเมโทรโปลิตันเป็นไพรเมตแห่งคริสตจักร และ MOSC ได้ร่างและประกาศใช้ธรรมนูญของตนในปี 1934 ทั้งคริสตจักร MOSC และ JSCC ยังคงมีความพยายามในการผสานรวมกันอยู่เรื่อยมาตลอดประวัติศาสตร์

จำนวนศาสนิกชนที่เป็นสมาชิกของคริสตจักรอยู่ที่ 2.5 ล้านคน ตามข้อมูลจากการระบุตนเอง และมีการคาดการณ์จากภายนอกว่าอาจจะอยู่ที่ 1 ล้านคน ในสังฆมณฑล 30 พื้นที่ทั่วโลก สมาชิกส่วนใหญ่อาศัยอยู่ในรัฐเกรละ ตลอดจนชุมชนชาวโพ้นทะเลนอกอินเดีย
# วรวงศ์ วรปัญญา
วรวงศ์ วรปัญญา (เกิด 12 กรกฎาคม พ.ศ. 2538)  เป็นนักการเมืองชาวไทย ปัจจุบันดำรงตำแหน่งกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) กรรมการบริหารพรรคเพื่อไทย และสมาชิกสภาผู้แทนราษฎรจังหวัดลพบุรี

ประวัติ
วรวงศ์ เกิดเมื่อวันที่ 12 กรกฎาคม พ.ศ. 2538 เป็นบุตรประเสริฐ วรปัญญา อดีตสมาชิกวุฒิสภาจังหวัดลพบุรี และเป็นหลานชายนิยม วรปัญญา อดีต สส.พรรคเพื่อไทย โดยครอบครัววรปัญญานั้น เป็นตระกูลทางการเมืองที่อยู่กับชาวลพบุรีมาอย่างยาวนานหลายสิบปี ผ่านการเลือกตั้งให้เป็น สส. ตั้งแต่สมัย นิยม วรปัญญา, พงศ์ศักดิ์ วรปัญญา, พหล วรปัญญา รวมทั้งสนิท วรปัญญา มาจนถึงคนล่าสุดคือวรวงศ์

วรวงศ์ได้รับการเลือกตั้งเป็นสมาชิกสภาผู้แทนราษฎรครั้งแรกในการเลือกตั้ง พ.ศ. 2566 ต่อมาได้รับการแต่งตั้งเป็นโฆษกคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม ในสภาผู้แทนราษฎรไทย ชุดที่ 26

 งานการเมือง 
ก่อนเข้าสู่วงการการเมือง วรวงศ์เป็นนักธุรกิจ จบการศึกษาด้านอสังหาริมทรัพย์จาก Northumbria University ประเทศอังกฤษ จากนั้นได้ลงสมัครรับเลือกตั้งสมาชิกสภาผู้แทนราษฎรจังหวัดลพบุรีเป็นครั้งแรกในปี พ.ศ. 2566 สังกัดพรรคเพื่อไทย ในเขตเลือกตั้งที่ 5 โดยสามารถเอาชนะนายเกียรติ เหลืองขจรวิทย์ อดีต สส. 3 สมัยจากพรรคภูมิใจไทยไปได้ ต่อมาเขาได้รับการแต่งตั้งเป็นกรรมการประสานงานพรรคเพื่อไทย (วิปพรรคเพื่อไทย) ได้รับการแต่งตั้งเป็นกรรมการประสานงานพรรคร่วมรัฐบาล (วิปรัฐบาล) ได้รับการแต่งตั้งเป็นโฆษกคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม และล่าสุดได้รับการแต่งตั้งเป็นกรรมการบริหารพรรคเพื่อไทย ตอนเขาประชุมสภาเขามักจะนั่งกับสุดารัตน์ พิทักษ์พรพัลลภ

 สมาชิกสภาผู้แทนราษฎร 
วรวงศ์ วรปัญญา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลพบุรี สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๗, ๑๓ สิงหาคม ๒๕๖๗
 อ้างอิง
# เจ้าหญิงเม็ดทราย
เจ้าหญิงเม็ดทราย  เป็นละครโทรทัศน์ไทยปี 2562 นำแสดงโดยพิมพ์ชนก ลือวิเศษไพบูลย์, วรเวช ดานุวงศ์ และจุฑาวุฒิ ภัทรกำพล

ผลิตโดยจีเอ็มเอ็มทีวีร่วมกับ On & On Infinity ละครเรื่องนี้เป็น 1 ใน 13 ละครโทรทัศน์ประจำปี 2562 ที่จีเอ็มเอ็มทีวีเปิดตัวในงาน Wonder Th13teen เมื่อวันที่ 5 พฤศจิกายน 2561 ออกอากาศตอนแรกทางช่องจีเอ็มเอ็ม 25 และไลน์ทีวี เมื่อวันที่ 24 สิงหาคม 2562 ออกอากาศวันเสาร์และอาทิตย์ เวลา 21:25 น. (เวลามาตรฐานไทย) และ 23:00 น. (เวลามาตรฐานไทย) ตามลำดับ ละครเรื่องนี้จบลงเมื่อวันที่ 6 ตุลาคม 2562
# ไทระ โนะ มาซากาโดะ
ไทระ โนะ มาซากาโดะ (เสียชีวิต 25 มีนาคม ค.ศ. 940) เป็นเจ้าตระกูลผู้มีอิทธิพล (โกโซกุ) และซามูไรที่มีฐานอำนาจในภาคตะวันออกของญี่ปุ่นในยุคเฮอัง มีชื่อเสียงจากการเป็นผู้นำการก่อการกำเริบต่อราชสำนักในเกียวโตเป็นครั้งแรกเท่าที่มีการบันทึกในประวัติศาสตร์Nussbaum, Louis Frédéric et al. (2005). "Taira no Masakado" in .

 ประวัติช่วงต้น 
มาซากาโดะเป็นบุตรชายคนหนึ่งของไทระ โนะ โยชิมาซะ (平良将) ซึ่งมีอีกชื่อว่า ไทระ โนะ โยชิโมจิ (平良持) แห่งตระกูลไทระสายคัมมุ (คัมมุ เฮชิ) ทายาทผู้สืบเชื้อสายจากจักรพรรดิคัมมุ (ครองราชย์ ค.ศ. 781–806) ผู้ถูกลดฐานันดรศักดิ์จากการเป็นเชื้อพระวงศ์ไปมีสถานะสามัญชนและได้รับพระราชทานชื่อสกุลไทระ  โยชิโมจิเป็นโอรสองค์หนึ่งของเจ้าชายทากาโมจิ  พระนัดดาหรือพระปนัดดาของจักรพรรดิคัมมุผู้ได้รับการแต่งตั้งเป็นรองเจ้าแคว้นของแคว้นคาซูซะ (ปัจจุบันอยู่ใจกลางจังหวัดชิบะ) ในปี ค.ศ. 889 (ศักราชคัมเปียวปีที่ 1) เหล่าบุตรชายของทากาโมจิได้รับดำรงตำแหน่งหลายตำแหน่งของแคว้นในภาคตะวันออกของญี่ปุ่น เช่น  ชินจูฟุ โชกุน ผู้บัญชาการทหารแห่งกองทหารรักษาการณ์ป้องกัน (ชินจูฟุ) ในแคว้นมุตสึ ทำหน้าที่ปราบปรามชาวเอมิชิทางเหนือ

มีรายละเอียดไม่มากเกี่ยวกับการเกิดและประวัติของมาซากาโดะในช่วงต้นเพราะขาดหลักฐานที่เป็นลายลักษณ์อักษร บันทึกลำดับวงศ์ตระกูล ซมปิ บุมเมียกุ (รวบรวม ค.ศ. 1377-1395) ระบุว่ามาซากาโดะเป็นบุตรชายคนที่ 3 จากบุตรชายทั้งหมด 8 คนของโยชิโมจิ ส่วนลำดับวงศ์ตระกูลของตระกูลโซมะ (สาขาที่แยกมาจากตระกูลชิบะซึ่งสืบเชื้อสายจากโยชิฟูมิ ลุงของมาซากาโดะ) โซมะ เคซุ (相馬系図) ระบุว่ามาซากาโดะเป็นบุตรชายคนที่ 2 จากบุตรชายทั้งหมด 7 คน โซมะ เคซุยังอ้างว่ามาซากาโดะมีชื่อเล่นว่า โซมะ โนะ โคจิโร (相馬小次郎, โคจิโร มีความหมายว่า "บุตรชายคนรองตัวน้อย") ในช่วงวัยเด็ก บอกเป็นนัยว่ามาซากาโดะเติบโตในเขตโซมะ (相馬郡) ในแคว้นชิโมซะ (ส่วนหนึ่งของทางตะวันตกเฉียงใต้ของจังหวัดอิบารากิในปัจจุบัน)Friday, Karl (2008). The First Samurai: The Life and Legend of the Warrior Rebel, Taira Masakado. John Wiley & Sons. pp. 39-40. แม้ว่าความน่าเชื่อถือของข้อมูลยังเป็นที่กังขา บางครั้งมีการระบุว่ามารดาของมาซากาโดะเป็นบุตรสาวของอางาตะ (โนะ) อินูไก โนะ ฮารูเอะ (県犬養春枝) ซึ่งอาจเป็นเจ้าตระกูลผู้มีอิทธิพลจากเขตโซมะ
# มารตัณฑสูรยมนเทียร
มารตัณฑสูรยมนเทียร หรือ มนเทียรพระอาทิตย์มารตัณฑ์  เป็นโบสถ์พราหมณ์ที่สร้างขึ้นในศตวรรษที่ 8 เชื่อว่าสร้างขึ้นโดยกษัตริย์ลลิตาทิตยะ มุกตปีฑะแห่งจักรวรรดิกรโกฏ มนเทียรตั้งอยู่ไม่ไกลจากเมืองอนันตนาคในหุบเขากัศมีร์ ชัมมูและกัศมีร์ ประเทศอินเดีย มนเทียรนี้สร้างขึ้นเพื่อบูชาพระสูรยะ เทพเจ้าแห่งดวงอาทิตย์ในคติศาสนาฮินดู และมีอีกนามคือ มารตัณฑะ  มนเทียรถูกทำลายลงโดยผู้นำซีกันดาร์ ชาห์ มีรี ชาวมุสลิมในระหว่างความพยายามทำให้หุบเขากัศมีร์เปลี่ยนศาสนาเป็นอิสลาม หลังจากนั้นซากของมนเทียรยังเสียหายเพิ่มเติมจากแผ่นดินไหวในพื้นที่อีก

มนเทียรตั้งอยู่บนยอดของที่ราบสูงซึ่งสามารถมองเห็นทิวของหุบเขากัศมีร์ทั้งหมดได้ จากการศึกษาซากและการค้นพบทางโบราณคดี ทำให้อาจพูดได้ว่ามนเทียรนี้เป็นสิ่งปลูกสร้างตัวอย่างชิ้นเยี่ยมของสถาปัตยกรรมกัศมีร์ ซึ่งผสมผสานรูปแบบของคันธาระ, คุปตะ และ จีน เข้าด้วยกัน หินปูนก้อนใหญ่ของมนเทียรฉาบเข้าด้วยกันโดยใช้ปูนไลม์ (Lime mortar) เนื่องจากหลักฐานทางประวัติศาสตร์เสนอว่าการใช้งานปูนไลม์ในอินเดียเหนือเริ่มแพร่หลายหลังรัฐสุลต่านเดลีเรืองอำนาจในศตวรรษที่ 13 ทำให้มีการเสนอว่ากษัตริย์ลลิตาทิตยะได้ว่าจ้างให้ช่างจากบีแซนทีนมาเป็นผู้ออกแบบมนเทียร 

กรมสำรวจโบราณคดีอินเดียประกาศให้มนเทียรเป็นสถานที่อันมีความสำคัญระดับชาติ ในปี 2012 มารตัณฑสูรยมนเทียรเป็นหนึ่งในสามจุดหมายในการแสวงบุญของบัณฑิตชาวกัศมีร์ ควบคู่กับศรฑาปีฐ และ อมรนาถมนเทียร
# มุปปันตัล
มุปปันตัล (Muppandal) เป็นหมู่บ้านขนาดเล็กในอำเภอกันยากุมารี รัฐทมิฬนาฑู ทางตอนใต้ของประเทศอินเดีย ตั้งอยู่ในภูมิภาคที่มีภูมิประเทศเป็นหุบเขา และได้รับลมจากทะเลอาหรับพัดแทรกผ่านหุบเขาเข้ามา

หมู่บ้านนี้ได้รับประโยชน์ทางเศรษฐกิจอย่างมากจากการสร้าทุ่งกังหันลมมุปปันตัลซึ่งใช้ในการผลิตกระแสไฟฟ้าจากแรงลม ทุ่งกังหันลมนี้ถือเป็นทุ่งกังหันลมบนดินที่ใหญ่ที่สุดอันดับสองของโลก และดึงดูดการลงทุนในภาคธุรกิจพลังงานทดแทนจากนักลงทุนข้ามชาติ สร้างงานหลายพันตำแหน่งและช่วยให้ความเป็นอยู่ของคนในหมู่บ้านดีขึ้น เนื่องด้วยที่ตั้งทางภูมิศาสตร์ของมุปปันตัลประกอบกับลมมรสุมรายฤดูทำให้ที่นี่เหมาะสมมากต่อการสร้างทุ่งกังหันลมเพื่อผลิตพลังงานไฟฟ้า ขีดความสามารถในการผลิตพลังงานไฟฟ้าของทุ่งกังหันลมในมุปปันตัลและบริเวณโดยรอบมีการประมาณไว้อยู่ที่ 1500 MW หรือคิดเป็น 20% ของอินเดียทั้งประเทศ

ในมุปปันตัลเป็นที่ตั้งของศาลเจ้าบูชาอวไวยาร์ ผู้เป็นกวีฮินดูในยุคสังฆัม โดยมนเทียรนี้ตามธรรมเนียมเชื่อว่าเป็นจุดที่เธอเสียชีวิตลง ตามตำนานว่ากันว่าอวไวยาร์เมื่อครั้นเข้าร่วมพิธีสมรสได้ส่งคำเชิญผู้นำแห่งอาณาจักรเจระ, โจฬะ และ ปาณฑยะ กษัตริย์ของทั้งสามอาณาจักรได้สร้างมณฑป (หรือ ปันตัล) ขึ้นสามหลังบนที่ดินที่ได้จัดสรรไว้ให้ จึงเป็นที่มาของชื่อมุปปันตัล อันแปลว่าสามปันตัล
# ชุง!
"ชุง!"  เป็นเพลงของนักร้องชาวเกาหลีใต้ แทยัง ร้องรับเชิญโดยแร็ปเปอร์และนักร้องชาวไทย ลิซ่า แห่งวงแบล็กพิงก์ วางจำหน่ายเมื่อวันที่ 25 เมษายน 2023 ผ่านสังกัดเดอะแบล็กเลเบิล เป็นเพลงที่สองจากอีพีชุดที่สองของแทยัง ดาวน์ทูเอิร์ธ (2023)

 เบื้องหลัง 
วันที่ 26 ธันวาคม 2022 มีการประกาศว่าแทยัง สมาชิกวงบิกแบง ได้ออกจากวายจีเอนเตอร์เทนเมนต์และเซ็นสัญญาฉบับใหม่กับเดอะแบล็กเลเบิล ซึ่งเป็นบริษัทในเครือของวายจีเอนเตอร์เทนเมนต์ ในเดือนมกราคม 2023 สื่อต่าง ๆ รายงานว่าแทยังจะกลับมาพร้อมกับซิงเกิลก่อนวางจำหน่ายในอัลบัมที่กำลังจะมาถึงของเขา ซิงเกิล "ไวบ์" ร้องรับเชิญโดยจีมิน สมาชิกวงบีทีเอส เปิดตัวอย่างเป็นทางการเมื่อวันที่ 13 มกราคม นับเป็นซิงเกิลใหม่ในรอบห้าปีของแทยัง นับตั้งแต่ ไวต์ไนต์ (2017) เมื่อวันที่ 28 มีนาคม เดอะแบล็กเลเบิลยืนยันว่าแทยังกำลังทำอัลบั้มที่จะวางจำหน่ายในเดือนเมษายน จากนั้นในวันที่ 12 เมษายน มีการประกาศผ่าน โอเซน ว่าลิซ่า สมาชิกวงแบล็กพิงก์ จะเป็นนักร้องรับเชิญให้กับเพลงในอัลบั้มและร่วมแสดงอยู่ในมิวสิกวิดีโอด้วย วันถัดมา มีการประกาศว่าอีพีชุดที่สอง ดาวน์ทูเอิร์ธ มีกำหนดวางจำหน่ายในวันที่ 25 เมษายน การทำงานร่วมกับลิซ่า มีการประกาศชื่อเพลงว่า "ชุง!" ในวันที่ 19 เมษายน พร้อมกับโปสเตอร์ทีเซอร์ของวิดีโอการแสดง และเผยแพร่วิดีโอทีเซอร์ในวันที่ 22 เมษายน "ชุง!" ออกวางจำหน่ายในรูปแบบดิจิทัลดาวน์โหลดและสตรีมมิงในฐานะเพลงที่สองจาก ดาวน์ทูเอิร์ธ เมื่อวันที่ 25 เมษายน โดยเดอะแบล็กเลเบิล

ชาร์ต

รายสัปดาห์
+ ตารางแสดงอันดับชาร์ตรายสัปดาห์ของ "ชุง!" ชาร์ต (2023) ตำแหน่งสูงสุด Global 200 (Billboard) 143 Hong Kong (Billboard) 24 Malaysia (Billboard) 11 New Zealand Hot Singles (RMNZ) 31 Singapore (RIAS) 9 South Korea (Circle) 119 Taiwan (Billboard) 13 UK Singles Sales (OCC) 75 US World Digital Song Sales (Billboard) 11 Vietnam (Vietnam Hot 100) 35

 รายเดือน
+ ตารางแสดงอันดับชาร์ตรายเดือนของ "ชุง!" ชาร์ต (2023) ตำแหน่ง South Korea (Circle) 144
# เมืองคนเลวเหยียบฟ้า
เมืองคนเลวเหยียบฟ้า  เป็นภาพยนตร์อาชญากรรมบราซิลที่ออกฉายในปี พ.ศ. 2545 กำกับโดย เฟร์นังดู เมย์เรลเลส และคาเทีย ลันด์ และแสดงนำโดย อเล็กซานเดอร์ โรดรีกิส, เลอังดรู ฟีร์มีนู, โจนาธาน ฮาเจนเซน, เฟลลิปี ฮาเจนเซน, ดั๊กลาส ซิลวา, ดานีแยล เซตเทล และเซียว จอร์จ

 นักแสดง 

 อเล็กซานเดอร์ โรดรีกิส รับบท บุสคาเป / วิลสัน โรดรีกิส (Buscapé / Wilson Rodrigues)
 เลอังดรู ฟีร์มีนู และดั๊กลาส ซิลวา รับบท เซ เปเกโน / ดาดินโญ่ (Zé Pequeno / Dadinho)
 เฟลลิปี ฮาเจนเซน รับบท เบเน่ (Bené)
 Matheus Nachtergaele รับบท ซังดรู เซนูรา (Sandro Cenoura)
 เซียว จอร์จ รับบท มาแน กาลีญา (Mané Galinha)
 โจนาธาน ฮาเจนเซน รับบท กาเบเลยรา (Cabeleira)
 โรเบอร์ต้า รอดริเกซ รับบท เบเรนิซ (Berenice)
 เรนาตู เด โซซา รับบท มาเรกู / เรนาตู โรดรีกิส (Marreco / Renato Rodrigues)
 เจเฟชานเดร์ ซูพลินู รับบท อลิคาเต (Alicate)
 อลิซ บราก้า รับบท อังเกลีคา (Angélica)
 ดานีแยล เซตเทล รับบท ตีอากู (Tiago)
 ดาร์ลัน กูนฮา รับบท ฟิแล คอม ฟรีตาส (Filé com Fritas)
 รูเบนส ซาบินู รับบท เนกินโญ่ (Neguinho)
 กราซิลลา โมเร็ตโต รับบท มารีนา ซินตรา (Marina Cintra)
 ลูอิส การ์ลูส รีเบย์รู เซย์ชัช รับบท ทูโร (Touro)
 ชียากู มาร์ติงช์ รับบท ลามปีเอา (Lampião)
 มาร์กุช จุนเกรา รับบท โอตาวียู (Otávio)

 การตอบรับ 
รอตเทนโทเมโทส์รายงานว่าร้อยละ 91 ของผู้วิจารณ์ 164 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.3 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 79 เต็ม 100 คะแนน ซึ่งประเมินโดยผู้วิจารณ์ 33 คน
# ธามไท แพลงศิลป์
ธามไท แพลงศิลป์ (เกิด 2 มกราคม พ.ศ. 2539) ชื่อเล่น ธาม เป็นนักร้อง นักแต่งเพลง และนักเต้นชาวไทย ธามไทเข้าสู่วงการเมื่อปี 2553 เมื่อทีมงานของกามิกาเซ่ได้พบกับวิดีโอยูทูปของธามไทซึ่งอัปโหลดโดยช่องชื่อ "Dharmthai"ประวัติ ธาม หรือ ธามไท แพลงศิลป์ แฟน โฟร์ ศกลรัตน์ กับข่าวลือรักสะดุด ธามไทได้ฝึกฝนทักษะการเต้นตั้งแต่อายุ 7 ขวบ นอกจากนี้เขายังมีความสามารถในการเล่นเครื่องดนตรีไทย เช่น ระนาดทุ้ม ระนาดเอก และฆ้องวง ทำให้เขาได้รับความสนใจจากทีมงานคัดเลือกนักแสดง ซึ่งเสนอโอกาสให้ธามไทฝึกร้องและเต้นเป็นเวลา 1 ปี และได้เซ็นสัญญากับค่ายเพลงกามิกาเซ่ ในเครือบริษัท อาร์เอส จำกัด (มหาชน)จากชีวิตตามสั่งสู่การกลับมาเป็นตัวเองของ ‘ธามไท’ ศิลปินที่ใช้พรสวรรค์จนเทวดากำหมัด

 ประวัติ 
ธามไท มีชื่อจริงนามสกุลจริงว่า ธามไท แพลงศิลป์ เกิดเมื่อวันที่ 2 มกราคม 2539 ชื่อเล่นว่า ธาม เป็นคนไทยโดยกำเนิด จบการศึกษาระดับชั้นมัธยมศึกษาจากโรงเรียนเซนต์คาเบรียล และระดับปริญญาตรีจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาการแสดงและกำกับภาพยนตร์10 FIGHT 10 | รู้จัก “ธามไท” นักชกทีมขาว กับการดวลหมัดครั้งแรกบนสังเวียน

 การทำงาน 
ธามไทชื่นชอบการเต้นเป็นการส่วนตัว โดยขออนุญาตไปเรียนเต้นตั้งแต่อายุ 8 ขวบ จากนั้นก็เดินสายประกวดตามเวทีเต้นต่าง ๆ จนกระทั่งเริ่มเข้าวงการเมื่อปี พ.ศ. 2553 เนื่องจากทีมงานของค่ายกามิกาเซ่สืบค้นเจอวิดีโอการเต้นของธามไทในยูทูบ จึงติดต่อทาบทามให้มาทดสอบความสามารถ โดยนอกจากการเต้น ธามไทยังมีความสามารถในการเล่นเครื่องดนตรีไทยแบบดั้งเดิม เช่น ระนาดไทย ระนาดไม้ไผ่ไทย และฆ้องวง ทำให้ได้รับการเซ็นสัญญาเป็นศิลปินในค่าย 

ซิงเกิลเปิดตัวของธามไท คือ "รักกว่านี้ไม่มีอีกละ" ซึ่งมีสไตล์การเต้นฮิปฮอปอันเป็นเอกลักษณ์และมีโทโมะจากวง K-otic ร่วมร้องด้วย ซิงเกิลเปิดตัวเมื่อเดือนธันวาคม พ.ศ. 2554 มิวสิกวิดีโอขอเพลง "รักกว่านี้ไม่มีอีกละ" มียอดดูบน YouTube มากกว่า 10,000,000 ครั้งภายในเวลาเพียง 5 เดือน ธามไทปล่อยซิงเกิลที่สองชื่อว่า "..จบมั้ย" ในเดือนเมษายน พ.ศ. 2555

 ผลงาน 

 เพลง 
ปีซิงเกิลอัลบั้ม2554 รักกว่านี้ไม่มีอีกละ Feat. Tomo K-Otic TIMETHAI 2555จบมั้ย มีอะไรอีกมั้ยที่ลืมบอกไม่มีทางไม่มีเธอ 2556มาได้จังหวะDRIFE เจ็บคนเดียวก็พอ (แฟนพันธุ์ท้อ)แค่อีกวันที่รักเธอ2557ชู้ทางไลน์ Feat. กระแต อาร์สยาม2558อย่าหาว่าฉันร้าย  ไม่เป็นไร2560Don't Judge Me2561Feelin with Twopee Southside and Notep2562ImpossibleNever Know HipHopIt's Time Feat. หวาย10 Fight 10IDONTMINDฝนพรำ (Raining Day)พูดอะไรก็เชิญ (Whatever)ไม่ตรงปก2563THAITIANARnBSofaเมื่อไหร่สำคัญตัวผิดส่งมาเสียใจเพื่อนที่ร่วมงานกอดสุดท้าย2565ไม่มีใครTIMELESSแค่อยากรู้ไม่เหมือนใครขี้เกียจฟังคืนนี้สับไม่ไหวยังไม่ชิน (Not Used To) 2566SPIDERMANEVERY TIMEคุยไร (Kuy Rai)เปิดใจไม่เปิดตัวที่ยืนเลิกกับพี่ได้ดีทุกคน (x ก้อง ห้วยไร่)2567HIT ME UPYOU ALREADY KNOW2568ไม่อยากให้เป็นเขาพูดเหมือนจำ ทำเหมือนเดิม

 ภาพยนตร์ 
 ปี  เรื่อง บทบาท 2557 เกมปลุกผี ต้น2558 มอญซ่อนผี โซหลุ่ย 2563 พี่นาค 2 พี่นาค2566 4 Kings 2 แม็กซ์ ประชาชล2567 อนงค์ ก้อง

 ซีรีส์ 
 ปี  เรื่อง บทบาท ออกอากาศ2567 อนาคต (Tomorrow and I) ตอน เทคโนโยนี (Paradistopia)วิส ฮัสเลอร์Netflix

 ละครซิทคอม 

 รายการโทรทัศน์ 

 โค้ชในรายการ เดอะวอยซ์ไพรด์ (2568)
# ยาซูมิจิ คูชิดะ
ยาซูมิจิ คูชิดะ (, 6 มิถุนายน 1976『タレントデータバンク2010』、796項、株式会社タレントデータバンク、2010年、ISBN 978-4990457112 - 1 เมษายน 2023) เป็นนักพากย์ชายชาวญี่ปุ่น สังกัดเมาซูโปรโมชัน  เกิดที่จังหวัดอิบารากิ ส่วนสูง 185 ซม.

เสียชีวิตเมื่อวันที่ 1 เมษายน 2023 อายุ 46 ปี ไม่ทราบสาเหตุของการเสียชีวิต เป็นโสดมาตลอดชีวิต
# ริเอะ ซูเองาระ
ริเอะ ซูเองาระ (, เกิด 8 มกราคม 1990) เป็นนักพากย์หญิงชาวญี่ปุ่น สังกัดเค็นโปรดักชัน เกิดที่จังหวัดคานางาวะ มีชื่อเล่นว่า ซูจี (すーじー)

 ชีวประวัติ 
เข้าร่วมเค็นโปรดักชันในเดือนเมษายน 2012 และในปี 2013 ได้พากย์เป็นโทโยกาวะ ฟูกะในเกมไอดอลมาสเตอร์ มิลเลียนไลฟ์! ซึ่งถือเป็นตัวละครตัวแรกที่มีชื่อที่เธอได้พากย์ นอกจากนี้ ในเดือนกันยายนของปีเดียวกันยังได้พากย์เป็นโคโมริ ยุย ตัวเอกอนิเมะเรื่อง DIABOLIK LOVERS

ในปี 2020 เริ่มถ่ายทอดสดทางอินเทอร์เน็ตส่วนตัว 2 ครั้ง ได้ออกอากาศการพูดคุยบน TwitCasting และเผยแพร่แคสต์เกมบนยูทูบอย่างสม่ำเสมอ
# นากรรโกวิล
นากรรโกวิล (Nagercoil หรือ Nagarkovil; แปลว่า โกวิลแห่งนาค) เป็นนครและศูนย์กลางการปกครองของอำเภอกันยากุมารีในรัฐทมิฬนาฑู ใกล้กับปลายใต้สุดของคาบสมุทรอินเดีย ตั้งในภูมิศาสตร์ระหว่างเทือกเขาฆาฏตะวันตกกับทะเลอาหรับ นครนากรรโกวิลในปัจจุบันเติบโตขึ้นรอบ ๆ เมืองโบราณโกฏฏาร์ซึ่งมีประวัติศาสตร์ย้อนไปได้ถึงสมัยสังฆัม ปัจจุบันโกฏฏาร์เป็นส่วนหนึ่งของนครนากรรโกวิล ในปัจจุบัน นากรรโกวิลตลอดจนอำเภอกันยากุมารีได้รับการจัดอันดับต้น ๆ ในตัวชี้วัด HDI ของรัฐทมิฬนาฑู

นากรรโกวิลเป็นศูนย์กลางทางเศรษฐกิจของอำเภอ และมีธุรกิจการท่องเที่ยว พลังงานลม บริการไอที การประมง การเพาะปลูกยาง กานพลู พืชดอก การผลิตแหจับปลา ผลิตภัณฑ์ยาง เป็นต้น นากรรโกวิลยังเป็นที่รู้จักจาก กานพลูนากรรโกวิล ('Nagercoil Cloves') ซึ่งเป็นกานพลูแห้งที่มีคุณภาพโดดเด่นในตลาดเครื่องเทศ โดดเด่นด้วยกลิ่นและคุณค่าทางการแพทย์ นากรรโกวิลยังเป็นที่ตั้งของโรงงานผลิตกระสวยอวกาศและดาวเทียมให้กับองค์การศึกษาอวกาศอินเดีย ซึ่งตั้งอยู่ที่ไอเอสอาร์โอโปรปุลชั่นคอมเพล็กซ์ในแถบเขามเหนทรคีรี
# ไฮไฟรัช
ไฮไฟรัช  เป็นวิดีโอเกมแอ็กชันที่ใช้จังหวะดนตรี พัฒนาโดยแทงโกเกมเวิร์คส์ และจัดจำหน่ายโดยเบเธสด้าซอฟท์เวิร์คส์ สำหรับไมโครซอฟท์ วินโดวส์ เอกซ์บอกซ์ซีรีส์เอกซ์และซีรีส์เอส ตัวเกมประกาศเปิดตัวในวันที่ 25 มกราคม ค.ศ. 2023 และวางจำหน่ายทั่วโลกในวันเดียวกัน และวางจำหน่ายบนเพลย์สเตชัน 5 ในวันที่ 18 มีนาคม ค.ศ. 2024

ตัวเกมดำเนินเนื้อเรื่องโดยชัย (พากย์เสียงโดยร็อบบี เดย์มอนด์ ในภาษาอังกฤษและฮิโระ ชิโมโนะในภาษาญี่ปุ่น) ผู้ที่ประกาศตัวเองว่าเป็น "ร็อกสตาร์แห่งอนาคต"  ซึ่งเครื่องเล่นเพลงของเขาถูกฝังอยู่ในหน้าอกโดยไม่ได้ตั้งใจระหว่างการผ่าตัดทางไซเบอร์เนติกส์ ทำให้เขาตกอยู่ในสภาวะซินเนสทีเซีย สามารถต่อสู้และรับรู้โลกอีกครั้งผ่านการสังเคราะห์สิ่งแวดล้อมอย่างมีจังหวะ แต่เมื่อถูกตราหน้าว่าเป็น "ความบกพร่อง" และถูกตามล่าโดยบริษัทที่เปลี่ยนเขา ชัยจึงรวมกลุ่มกับเพื่อนใหม่เพื่อเอาชนะผู้บริหารของบริษัทและหยุดแผนการของพวกเขา ไฮไฟรัช มีเพลงลิขสิทธิ์จากวงดนตรีเช่นเดอะแบล็กคีย์สและไนน์อินช์เนลส์

เมื่อตัวเกมวางจำหน่าย ไฮไฟรัช ได้รับกระแสวิจารณ์ในเชิงบวกจากนักวิจารณ์ ซึ่งยกย่องสไตล์ภาพ การกำกับภาพ อารมณ์ขัน ตัวละคร และการต่อสู้ แม้ว่าจะถูกวิจารณ์ในเรื่องของความซ้ำซ้อน การออกแบบด่าน และเพลงประกอบที่จำกัดก็ตาม
# ยูนิกซ์ซิสเต็มไฟฟ์
ยูนิกซ์ซิสเต็มไฟฟ์  เป็นหนึ่งในระบบปฏิบัติการ ยูนิกซ์เวอร์ชันเชิงพาณิชย์รุ่นแรกๆ ได้รับการพัฒนาครั้งแรกโดยเอทีแอนด์ทีและเปิดตัวครั้งแรกในปี 1983 ซิสเต็มไฟฟ์สี่เวอร์ชันหลักออกวางจำหน่าย ตั้งเป็นหมายเลข 1, 2, 3 และ 4 ซิสเต็มไฟฟ์ รีลีส 4 (System V Release 4 หรือ SVR4) เป็นเวอร์ชันที่ประสบความสำเร็จมากที่สุดในเชิงพาณิชย์ โดยเป็นผลมาจากความพยายามที่วางตลาดในชื่อ Unix System Unification ซึ่งได้รับความร่วมมือจากผู้จำหน่ายยูนิกซ์รายใหญ่ มันเป็นที่มาของฟีเจอร์ยูนิกซ์เชิงพาณิชย์ทั่วไปหลายประการ บางครั้ง System V ก็จะย่อเป็น SysV

 ภาพรวม 

 ปฐมบท 
thumb| ต้นไม้ประวัติศาสตร์ยูนิกซ์
thumb| ป้ายทะเบียน เอทีแอนด์ทีซิสเต็มไฟฟ์
alt=UNIX System V Release 1 on SIMH (PDP-11)|thumb| ซิสเต็มไฟฟ์ รีลีส 1 บน SIMH (PDP-11)
ซิสเต็มไฟฟ์เป็นผู้สืบทอดต่อจากยูนิกซ์ซิสเต็มทรี  ในปี 1982 ในขณะที่เอทีแอนด์ทีพัฒนาและจำหน่ายฮาร์ดแวร์ที่ใช้ซิสเต็มไฟฟ์ ลูกค้าส่วนใหญ่ใช้งานเวอร์ชันจากตัวแทนจำหน่าย โดยอิงตามการใช้งานอ้างอิงของ AT&T เอกสารมาตรฐานที่เรียกว่า System V Interface Definition ได้สรุปคุณลักษณะและลักษณะการทำงานเริ่มต้นของการใช้งาน

 การสนับสนุนของเอทีแอนด์ที 
ในช่วงปีแห่งการก่อตั้งแผนกธุรกิจคอมพิวเตอร์ของเอทีแอนด์ที แผนกนี้ได้ผ่านขั้นตอนต่างๆ ของกลุ่มซอฟต์แวร์ซิสเต็มไฟฟ์โดยเริ่มจาก Unix Support Group (USG) ตามด้วย Unix System Development Laboratory (USDL) ตามด้วย AT&T Information Systems (ATTIS) และสุดท้ายคือ Unix System Laboratories (USL)

 การแข่งขันกับเบิร์กลีย์ซอฟต์แวร์ดิสทริบิวชัน 
ในช่วงทศวรรษ 1980 และต้นทศวรรษ 1990 ยูนิกซ์ซิสเต็มไฟฟ์ และเบิร์กลีย์ซอฟต์แวร์ดิสทริบิวชัน (Berkeley Software Distribution หรือ BSD) เป็นเวอร์ชันหลักสองเวอร์ชันของยูนิกซ์ ในอดีต BSD มักถูกเรียกว่า "BSD Unix" หรือ "Berkeley Unix" Garfinkel, Simson. Spafford, Gene. Schwartz, Alan. Practical UNIX and Internet Security. 2003. pp. 15-20
 อ้างอิง
# แยก จปร.
แยก จปร. เป็นทางแยกแห่งหนึ่งในกรุงเทพมหานคร เป็นจุดตัดระหว่างถนนราชดำเนินนอกกับถนนวิสุทธิกษัตริย์ (ทางทิศตะวันตก) และถนนจักรพรรดิพงษ์ (ทางทิศตะวันออก) ในพื้นที่แขวงบ้านพานถมกับแขวงบางขุนพรหม เขตพระนคร และแขวงวัดโสมนัส เขตป้อมปราบศัตรูพ่าย

ชื่อของทางแยก จปร. มาจากการที่ในอดีตบริเวณทางแยกเป็นที่ตั้งของโรงเรียนนายร้อยพระจุลจอมเกล้าซึ่งมีชื่อย่อว่า รร.จปร. ก่อนที่จะย้ายไปตั้งที่จังหวัดนครนายกใน พ.ศ. 2529 ปัจจุบันพื้นที่ดังกล่าวเป็นที่ตั้งกองบัญชาการกองทัพบก

บริเวณแยก จปร. ในปัจจุบันเป็นที่ตั้งของหน่วยงานราชการหลายแห่ง เช่น กระทรวงเกษตรและสหกรณ์ กระทรวงการท่องเที่ยวและกีฬา กระทรวงคมนาคม โรงเรียนแผนที่กรมแผนที่ทหาร

อนึ่ง ยังมีแยก จปร. อีกแห่งที่อำเภอเมืองนครนายก จังหวัดนครนายก โดยเป็นจุดตัดระหว่างถนนสุวรรณศร, ทางหลวงแผ่นดินหมายเลข 3052 (ป่าส้าน–เขาชะโงก หรือถนนทางเข้าโรงเรียนนายร้อยพระจุลจอมเกล้า) และทางหลวงแผ่นดินหมายเลข 3428 (เขาชะโงก–ท้ายทอง)